text stringlengths 1 366 | utterance_type stringclasses 2
values | dialect stringclasses 7
values | tokens int64 1 275 |
|---|---|---|---|
لدرجة إن فيه دراسات بتحلل ما يُسمى بالـXi-Style، أسلوبه اللغوي البلاغي خلال خُطَبه. على حسب المقال، فصاحة "بينج" ومبالغته في استخدام ألفاظ صعبة، سببها ما يُسمى بالـCultural Self-Confindence، ثقة في حضارته، رغبة دائمة في إظهار عظمة اللغة الصينية والحضارة الصينية، فيه رغبة في زرع ثقة ثقافية بالنفس، بإنه يظهَر لشعبه | Statement | Khaleeji | 214 |
كامتداد لأباطرة "الصين"، حُماة اللغة ومتقنيها. ومن ناحية تانية، فـ"شي جينبيج" برضه، هو أول حاكم صيني يتقن اللغة الإنجليزية، بيستخدمها برضه في محادثاته، عشان يثبت إن "الصين" قادرة على التواصل مع العالم. مبالغة "شي جينبينج" في إتقان لغته ولغة الغير، بتُظهِر مفارقة، مفارقة لغوية الحقيقة. بتُظهِر مفارقة بأجدها في غاية | Statement | Masri | 232 |
التشويق، المفارقة دي حاضرة في اللغة الصينية منذ القِدَم. على مر تاريخ اللغة الصينية، بتشوف ثقة كبيرة في جودتها، وقلق كبير من تعقيدها، لو جيت، يا عزيزي، بصيت على تاريخ اللغة الصينية، هتلاقي دايمًا فيه صراع بين قوة اللغة الصينية والقلق الشديد من تعقيدها اللغوي، فيه رغبة مستمرة إننا نحافظ | Statement | Khaleeji | 199 |
عليها كامتداد لتاريخ "الصين"، بس برضه، فيه قلق خفي إن صعوبة هذه اللغة تبقى سجن، يمنعهم عن التواصل مع العالم، لأن، يا عزيزي، أي لغة، هي مستودع لتاريخ الأمة، وأيضًا، جسر للتواصل مع الآخر. لغة "الصين"، يا عزيزي، وحروفها، كانت ممكن تبقى الحاجز اللي يدمر هذا الجسر، ويخلّي الصينيين معزولين | Statement | Khaleeji | 214 |
للأبد، مش لـ"الصين" الحالية بقيادة "شي جينبينج"، اللي نفوذها ومنتجاتها موجودة في كل حتة في العالم. خلّيني أشرحلك، يا عزيزي. معظم، يا عزيزي، اللغات السهلة، الحلوة، اللطيفة بتاعتنا، | Statement | Masri | 136 |
زي العربي والإنجليزي مثلًا، لغات صوتية، - "يعني إيه يا ؟" - هأقولّك. يعني، الكلمات بتتكوِّن من حروف، كل حرف له صوت معيّن، تشبّك الحروف مع بعض، تعمل كلمة. كل صوت على حِدَة، ما لهوش معنى في ذاته، يعني صوت "الحاء"، دا معناه إيه؟ ما لهومش معنى. ولكن "حِصان"، 4 | Question | Khaleeji | 195 |
أصوات يتجمّعوا يعملوا صوت، الصوت دا يمثّل معنى في خيالنا، صورة الحصان تظهر في الدماغ. دا معنى الكلمة. الصيني بقى مختلف خالص، لأنه لغة معروفة بإنها Logographic، أفكار لها رموز، وليست أصوات لها حروف. - "إيه؟!" - أفكار لها رموز، وليست أصوات لها حروف. "انت بتعيد تاني يا ؟! مش | Question | Masri | 192 |
فاهم الأولانية! ، جرّب كدا تقولها بالصيني، يمكن تطلع أسهل! - أنا مش فاهم حاجة يا !" - أبسطهالك، يا عزيزي. بينما الحرف العربي زي "حاء" ما لهوش معنى لوحده، الرمز الصيني لوحده ممكن ينقل مفهوم مُعقَّد، أو يوصف حالة معيّنة. مثلًا، عشان تفهم، الرمز دا 江، اللي موجود قُدّامك، | Statement | Masri | 203 |
معناه "نهر"، Jiāng. الحرف دا، زي ما انت شايف كدا، مكوّن من جُزئين، اسمهم Radicals، مش حروف، Radicals. هتعرف الفرق. الجزء اللي شبه الـCapital I، اللي على اليمين دا، رمز معناه "عَمَل" أو "شُغل"، والجزء اللي الشمال بقى، الـ3 شُرَط دُول، معناهم "ميّه"، فانت عندك هنا في الكلمتين، اللي هما | Statement | Masri | 201 |
هنا الـRadicals، "ميّه بتعمَل" = نهر، "مياه جارية". يعني، انت أول ما تشوف كلمة Jiāng، اللي هي الرمز دا، هتشوف شُغل أو عمل في الميّه. دلوقتي، يا عزيزي، نُطق كلمة Jiāng دي، مش معناه إن نُص بتنطق فيه الميّه ونُص بتنطق فيه العمل، يعني النُص مثلًا، اللي شبه الـ Capital | Statement | Masri | 184 |
I دا، اسمه Gōng، والـ3 نقط اللي على الشمال، بيتنطقوا Shui، فدي مع دي ما بتعملش Jiāng. فاهم الفكرة يا عزيزي؟ هأقولّك مثال تاني، عشان تفهم وتثبت في نافوخك. الرمز دا مثلًا 休، معناه "استراحة"، بيتنطق Xiū، "شيو"، الرمز اللي على الشمال دا، بمعنى "شخص"، والرمز اللي على اليمين دا | Question | Khaleeji | 198 |
بمعنى "شجرة"، يبقى شخص + شجرة = استراحة. فانت، يا عزيزي، لمّا بتشوف كلمة "استراحة"، بتفكر في إيه؟ بتفكر في شخص + شجرة. لغة رياضية جدًا، رياضية في المعاني. كل Radical، يا عزيزي، له معنى بيرمز ليه، بتركيب أكتر من Radical من دُول على بعض، تقدر تعمل رمز جديد، زي | Question | Masri | 182 |
الشجرة مع الراجل عملوا Concept أعمق، زي "الاستراحة". المشكلة بقى، يا عزيزي، إن الـRadicals دي ما بتعرّفكش الكلمة بتتنطق ازاي، يعني "الاستراحة" دي، قُلنا نطقها Xiū، بينما الـRadicals بتوعها، بتتنطق Ren، وMù. "الله يا ! أمّال الناس دي بتنطق الكلام ازاي؟!" انت متخيل يا عزيزي؟! يعني، انت محتاج تحفظ الـRadicals | Question | Masri | 216 |
كلهم، ونُطق كل Radical فيهم، ونُطق Radical مع Radical يطلّعوا كلمة إيه وشكل إيه! العقلية الصينية ما بتنامش! واحد يقولّي، "يا ، عادي يعني، ما لغتنا فيها كام؟ 26 حرف، هيبقى هما عندهم 50 ؟ يا جدع!" استنى يا أهوج! استنى! عارف الصينيين، يا عزيزي، عندهم كام Radical؟ "كام يا | Question | Khaleeji | 178 |
؟ 26؟ 50؟ كام؟" 70 ألف Radical. - "إيه؟!" - 70 ألف Radical. حُط بقى تباديل وتوافيق مع بعض، عشان تعمل Concepts معقدة أكتر، مع نفسك، رُوح! وإيه بقى، كل واحد من الـRadicals ليهم صوت، فانت المفروض تبقى عارف 70 ألف صوت، وتجميعاتهم مع بعض ممكن يعملوا أصوات عاملة ازاي! | Question | Masri | 178 |
المفروض اللي يتعلم صيني دا، ياخد جايزة "نوبل"! عرفت ليه، يا عزيزي، الصيني مشهور بصعوبته؟ من هنا، بييجي الـParadox بتاعت "بينج"، إن انت عندك لغة جميلة، فكرتها مذهلة، تجميعة أفكار، فممكن يكون عندك القدرة إن انت تعمل أفكار أعمق وأعقد. بس برضه، دي لغة صعبة جدًا، صعب جدًا إن حد | Question | Masri | 212 |
يحفظها ويتعلمها! الـParadox بتاع "شي جينبينج" إنه بينتمي للغة عظيمة، منظومتها اللغوية كفاءتها عملاقة من حيث كثافة المعلومات، متخيل، حتة ورقة مكتوبة بالصيني، فيها أفكار وإشارات أد إيه؟! ولكنها من ناحية تانية، لغة يصعب جدًا إتقانها، حتى على الصينيين نفسهم. مبدئيًا كدا، عشان تمارس اللغة، بتبدأ بحبة رموز أساسية بتتكرر | Question | Khaleeji | 237 |
كتير في الكلام، زي الرمز بتاع الميّه氵، اللي قُلنا عليه، هتلاقيه منتشر في كلمات زي كلمات السوائل، عصير، عَرَق، شوربة، فانت يكفيك تتعلم 3000 رمز من دُول، عشان مثلًا تقدر تقرا "الجُرنال"، أو انت محتاج رمز واحد، عشان تقرا منّه المشروبات في "بينوس"! بس بقى لو ربنا كرمك، ووصلت لـ8000 | Statement | Masri | 202 |
رمز، فانت كدا بقيت زيك زي المواطن الصيني المتعلم كويس. عارف، يا عزيزي، مرحلة الـ2000 رمز دي، عندنا عاملة ازاي؟ لمّا تبقى عارف إن الـ"ب" طبق تحتيه تفاحة، والـ"ت" طبق فوقيه تفاحتين، والـ"ي" بطة مقلوَظة! دي المرحلة، يا عزيزي، اللي هي بنصلّي فيها "أكبر"، وبنمشي "أوبّاح"، وكدا! طبعًا انت، يا | Question | Masri | 229 |
عزيزي، بتسأل، "ليه الصينيين عندهم 70 ألف Radical، وإيه اللي خلّى لغتهم تشتغل بالطريقة العجيبة دي؟!" خلّينا، يا عزيزي، نرجع بالزمن لورا، ونشوف، من أين جاءت هذه الرموز. حسب الأسطورة الصينية القديمة، "الإمبراطور الأصفر" اللي حَكَم "الصين" من 5000 سنة، كان له مؤرخ رسمي اسمه "كانجي"، "كانجي" دا لم يكُن | Question | Iraqi | 217 |
رجل عادي. "يا ، هو اللي يستحمل دا، يبقى أي حد؟!" يا عزيزي، لأ، بأتكلم على واحد من آلاف السنين، مش "أكانجي" اللي بنحطه في الـ"بلايستيشن". "كانجي" دا، الأسطورة بتقول كان عنده 4 عيون. "لابس نضارة؟!" لأ، يا عزيزي، عنده عينين هنا، وفوقيهم 2 كمان. الأسطورة بتقول إن بعيونه الأربعة | Question | Masri | 202 |
بيشوف بيها أشكال العالم. "يا بخته يا ! أكيد ما بياخدش على قفاه دا! عينيه في وسط راسه!" انت، يا عزيزي، للدرجادي Insecure تجاه قفاك؟! "كانجي" دا، يا عزيزي، كان بيشوف بعيونه الأربعة أشكال العالم، لمّا كان يرفع راسه لفوق، كان يشوف أشكال النجوم في السما، ولمّا يبص على الأرض، | Question | Khaleeji | 193 |
يميّز آثار الطيور والحيوان على الأرض. عشان كدا، الرموز طريقة اخترعها لتمثيل الأشكال حواليه، ولمّا قدّم الرموز دي للإمبراطور، الإمبراطور أُعجب بيها جدًا، لدرجة إنه أعلن إن هذه الرموز هدية إلهية. الأسطورة برضه بتقول إن ليلتها من شدة الفرح، إن السما مطّرت حبوب، وإن الأشباح بكت طول الليل، من الحبوب! | Statement | Masri | 216 |
طبعًا، يا عزيزي، مش محتاج أقولّك إن دا كلام أساطير، أتمنى ما تكونش صدّقت! "كانجي" إيه اللي بيلبس نضارة بدورين دا؟! ما نعرفش إذا كان "كانجي" شخصية حقيقية ولّا لأ، بس قد يكون واحد من عشرات اشتغلوا على هذه الرموز عبر التاريخ. بعد ما رُحنا للأساطير، خلّينا نروح للعِلم، حسب | Question | Khaleeji | 200 |
علم اللغويات، لو لجأنا إلى الـSino-Tibetan Languages، ودي طبعًا أسرة لغوية قديمة جدًا، اتفرع منها 400 لغة، منها الصيني، لمّا قارنوا أصوات اللغات دي وقواعدها، وتشابهاتها، قبل وبعد ما اتفرقوا عن بعض، لقوا إن عمر اللغة الصينية المنطوقة حوالي 4500 سنة، ومن خلال علم الحفريات، قِدرنا بسبب اكتشافات أثرية لـ150 | Statement | Khaleeji | 213 |
ألف نقش معمول على عضم الحيوانات، من ضمن الرموز دي، فيه 2000 رمز عمرهم بيرجع للعصر الحجري الجديد، في أماكن متفرقة في "الصين". | Statement | Masri | 86 |
الرموز اللي بالشكل دا، اللي موجودة على العضم عُرفت بـ... "سكربت" مكتوب على العضم. الـOracle Bone Script بنلاقيها أشكال مبسطة لحاجات حقيقية، شبه الهيروغليفي. يعني مثلًا، خُد عندك الرمز دا، دا شبه الحصان، يبقى إذًا هو حصان، أو الرمز دا مثلًا، شبه السمكة، يبقى هو سمكة غالبًا، بوري، بُلطي، مش | Statement | Masri | 208 |
فارقة، سمكة! الفكرة بقى، إن الرموز دي، على حسب هذه الدراسات، هي الجد الأكبر للرموز الصينية الحديثة، اللي هتفضل تتطور من الشكل البدائي دا، لحد شكلها الحالي في رحلة عبر التاريخ. خلّيني، يا عزيزي، أخرج أجيب خيار، وأرجع أكمّل بقية الرحلة. خلال فترة حُكم سلالة "شانج" لـ"الصين"، ومع انتشار حرفة | Statement | Masri | 207 |
النقش على البرونز، اللي أكيد طبعًا أسهل من على العضم، بدأت الرموز تبعد شوية شوية عن أشكالها القديمة، وتقرّب لكونها رمز مجرد أكتر من كونها رسمة لحاجة، بقينا بنعمل Abstraction. الكتابة وقتها اقتصرت على العِرافة والسحر، وتسجيل الأحداث المهمة، زي الحروب. ولكن مع تطور الرموز أكتر، في عهد سلالة "جو"، | Statement | Masri | 209 |
الرموز دي بتبدأ تاخد شكل "بلوكات" مربعة، شبه النظام الصيني الحالي، وهيظهر خط أكثر بساطة وأناقة، يليق بكون الكتابة نشاط النخبة، وهينتشر استخدامه على الأختام، اسمه الـSeal Script. الكلام دا هيفضل كدا لحد سنة 221 قبل الميلاد، لمّا جه الإمبراطور "كين شي هوانج". واحد يقولّي، "يا ، مين دا؟ صديقك؟" | Question | Masri | 209 |
لا، يا عزيزي، أنا ما بأصاحبش ناس من قبل الميلاد! خلّيني أقولّك، يا عزيزي، إن الإمبراطور "كين شي هوانج"، هو الموحّد لـ"الصين"، هو "نارمر" بتاعهم، وهو اللي بدأ بناء سور "الصين" العظيم، وخلال توحيده لعُملة البلد وموازينها، هيقرر إنه يوحّد الرموز والأشكال بتاعة اللغة، دا هيُعتبر أول عملية إصلاح لنظام | Statement | Levantine | 216 |
الكتابة الصيني. واحد يقولّي، "يا ، إصلاح ليه؟ ما اللغة زي الفُل أهي!" الراجل دا، يا عزيزي، قبله كان كل منطقة في "الصين"، والمنطقة في "الصين"، خُد بالك، ترمي لحمة، بلد. كل منطقة، بالصلاة على النبي، ليها طريقة في الكتابة، ولهجة في الكلام، ما فيش حاجة Standard. ولكن بمساعدة مستشاره | Question | Khaleeji | 196 |
"لي سي"، تم توحيد كل أشكال الرموز، والـRadicals اللي بتعمل الرموز، واتولد خط الـSmall Seal Script، دا كان شكل الخط الرسمي للإمبراطورية الصينية الموحدة، | Statement | Iraqi | 94 |
واللي نقدر نعتبر انتشاره في "الصين" بمثابة وبداية عصر جديد في تطورها. بتوحيد "الصين"، الكتابة ما بقتش نشاط النُخبة، دي نشاط جهاز الدولة كله، الخط الصيني الجديد دا، رغم جمال شكله، لكن قواعده ما كانتش بتلبي احتياج الناس للكتابة بسرعة، خصوصًا، إن خطوطه الطويلة والمنحنية كانت بتاخد وقت، ولذلك، ظهر | Statement | Khaleeji | 216 |
أسلوب أسرع للكتابة، في نهاية عهد سلالة "كين"، اسم هذه النوعية من الكتابة الـClerical Script، أو بالصيني الـLìshū. Lì في Lìshū دي، معناها "عبد" أو "سجين"، لأن النمط دا غالبًا اخترعه العبيد أو السُجَنا، اللي كانوا بيشتغلوا عند الدولة عشان يوفروا وقت في الكتابة، لأنهم بيتعاملوا مع عدد كبير من | Statement | Khaleeji | 204 |
الوثائق الرسمية، فمع السنين، بقت هي دي الطريقة الرسمية للكتابة، اللي الدولة بتعتمدها. بس طبعًا ما زال الناس عايزة تكتب أسرع، فظهر نوعين تانيين من الكتابة، الـGrass Script، والـRunning Script. الـGrass Script دا، انتشر وقت سلالة "هان"، وكان مبني على الـClerical Script، بس الخط دا، زي ما انت شايف كدا، | Statement | Khaleeji | 194 |
خط واحد مستعجل على الكتابة، محتاج يخلّص كتابة بسرعة، شايف شكل الحروف عامل ازاي؟ "إيه يا أسطى، إيه دا؟! فين الحروف؟!" دي، يا عزيزي، محاولة لحروف صينية مشبِّكة، Cursive Writing. نقدر كناس بتشوف تاريخ اللغة، نشوف هذه النوعية من الكتابة كـVersion أبسط، من اللغة الصينية. النوع التاني اللي ظهر عشان | Question | Masri | 199 |
يوفر سرعة أكبر في الكتابة، كان الـRunning Script، واللي ظهر متأخر شوية في فترة سلالة "هان". الصينيين بيعتبروا الـRunning Script دا، نوع من الـSemi-Cursive Script، اللي هو حروفه مشبكة، بس مش أوي يعني، بس هو محاولة أفضل لتشبيك الحروف، عن الـGrass Script، لأن الحروف عادةً بتترسم بلمسة خفيفة وضربة فُرشة | Statement | Masri | 188 |
أسرع، فدا بيدّيه مظهر متناسق وحيوي، والخطوط بتعدّي بسلاسة مع بعضها، طبعًا مع حذف بعض الخطوط وتبسيطها عشان السرعة، ولكن إجمالًا، شكل الحروف متوازن وحلو، وفي نفس الوقت، يتكتب بسرعة. وصلنا لسلالة "هان"، الكتابة دلوقتي ما بقتش للنخبة ولا لجهاز الدولة بس، القراءة والكتابة انتشرت بين الشعب كله، بفضل اختراع | Statement | Khaleeji | 233 |
اسمه الورق، كبديل أسهل من البامبو والحَجَر. ودا، يا عزيزي، خلق احتياج جديد، "محتاجين يا جماعة خط كتابة موحد أكتر وأعلى في الكفاءة، عشان فيه ناس كتير عايزة تتعلم. عايزين نعمل منهج موحد يعلّم الناس دي كلها." فظهر ما يُسمى بالـRegular Script، دا بيدّي سهولة أكبر للفُرشة أو القلم في | Statement | Masri | 193 |
الكتابة، زي ما انت شايف، بساطة ووضوح وأناقة. خلّي بالك، يا عزيزي، إن اعتماد الناس على نمط الكتابة دا، كان لحظة مهمة أوي في تاريخ "الصين"، التوازن اللي بيتقدّم بين شكل الرمز وسهولة كتابته، عمل تحول رهيب في تاريخ الكتابة والقراءة الصينية، لمدة تقريبًا 1500 سنة، ولحد دلوقتي، لسة نقدر | Statement | Khaleeji | 205 |
نشوف ونميز جذور الرموز دي التاريخية، وارتباط كل نمط من اللي اتكلمنا عليهم دُول، ببعض. تطور الحروف الصينية خلال آلاف السنين، اتجاهه، زي ما شُفنا، كان ناحية البساطة والتبسيط، ومع ذلك، كان لسة فيه رموز معقدة وصعب تتعلمها، "هنتصرف ازاي؟!" بنهاية عهد سلالة "كين"، ظهر اتجاه علمي في "الصين"، اتجاه | Question | Khaleeji | 218 |
لاستكشاف مساحات جديدة لإصلاح الحروف الصينية، باعتماد الأبجديات اللاتينية. الله! "يا نهار أسود! عايزين تغيّروا في اللغة الصينية؟! بقى احنا نعمل لغة، ونتعب فيها آلاف السنين، وانتم جايين تضيفوا اللاتيني؟! طب ما اللاتيني ياخد من الصيني! لو عرف الكلام دا، دا ممكن يطربق الدنيا على دماغ الناس دي!" بصراحة، يا | Question | Masri | 214 |
عزيزي، مش عارف أجيبهالك ازاي، بس اللي اقترح هذا الموضوع كان الزعيم الصيني "ماو تسيتونج"، دا حتى عمل منظمة حكومية Dedicated لهذا الموضوع. ولكن بس قبل ما ننتقل لهذه المرحلة، محتاجين نرجع شوية لبداية القرن الـ20، في هذا الوقت، "الصين" كانت خسرانة الحرب الصينية اليابانية، الحرب بيّنتلها أد إيه هي | Statement | Khaleeji | 205 |
كانت متأخرة تقنيًا. طبعًا، يا عزيزي، عشان تعمل تكنولوجيا وتسابق اليابانيين، محتاج تكون متعلم كويس، ولكن وضع التعليم في "الصين" كان متفاوت جدًا، وجزء كبير من الصينيين ما كانش عندهم Access ليه أصلًا، اللي كان بيعرف يقرا أو يكتب في "الصين" كان من 20 لـ40% بس من السكان، عدد قليل، | Statement | Khaleeji | 201 |
ومعدّلات الأمية وصلت لبعض المناطق الريفية لأكتر من 95%، وغير كدا، فاللغة بتاعتك بتعتمد على 70 ألف رمز، زي ما قُلنا، دا بيشكّل حاجز عملاق عشان تتعلم اللغة، دا غير طبعًا الطبيعة المعقدة للحروف الصينية أصلًا، اللي بتحتاج حفظ كتير لأن اللغة الصينية ليست لغة Phonetic، زي ما شرحتلك، يا | Statement | Khaleeji | 203 |
عزيزي، أصوات الـRadicals ما لهاش علاقة بأصوات الرمز، يعني، ممكن تبقى Radicals "ب، ح، ب، ك"، والكلمة "سندوب"! دي حتة عندنا في "المنصورة"، يا عزيزي. الأطفال الصينيين، عشان يتعلموا الكتابة، بيقعدوا وقت طويل جدًا يكتبوا فيه الحروف، وبيقعد يكتب ويعيد، يكتب ويعيد، يكتب ويعيد، لحد ما يحفظ شكله وترتيب خطوطه، | Statement | Khaleeji | 224 |
بعد كدا بقى، إن شاء الله، ربنا يسهّل، نبقى نحفظ الرمز دا معناه إيه أصلًا، وبعد كدا بقى، يا مسهّل، إن شاء الله، بعدين، هنعرف بيتنطق ازاي. كل دا، يا عزيزي، وإيه؟ احنا لسة بنتعرف على الـRadicals، احنا لسة ما استخدمناش اللغة في حاجة، لسة ما فيش شِعر. ازاي تقدر | Question | Iraqi | 191 |
انت، كزعيم صيني، تمحو الأمية بنظام لغة معقد زي كدا؟ في الحقيقة، بدأ مفكرين صينيين في النُص الأول من القرن الـ20 يطرحوا أفكار لتبسيط اللغة تاني، زي "جانج تايان" و"لوفاي كو"، اللي هيبدأوا حركة للـPhonetic Alphabet "حركة الكلمة الصوتية". زي، يا عزيزي، ما هناك حركات تحرير وطني، هناك حركات تحرير | Question | Masri | 208 |
حروف. الحركة دي، يا عزيزي، كان لها صدى واسع جدًا، تبنّاها لغويين وفلاسفة ومفكرين صينيين كتير، خصوصًا، بعد ما الحزب الشيوعي كسب الحرب الأهلية. "هو كسب يا ؟!" يا عزيزي، دا كسبان من 49. وتأسس بعدها، جمهورية "الصين" الشعبية، بقيادة "ماو"، اللي ما كانش عايز يجدد الحروف الصينية، لا، دا | Question | Iraqi | 207 |
عاوز يلغيها تمامًا، وقال دا بشكل واضح وصريح للصحفي "إدجار سنو"، | Statement | Masri | 51 |
في مقابلة سنة 1936، قالّه، | Statement | Masri | 19 |
"أنا صيني، وبأقولّك!" دا "ماو"، الزعيم الصيني. "ماو" كان شايف إن الصينيين محتاجين تغيرات جذرية، وضمن هذه التغيرات، نظام كتابة أكثر سهولة وكفاءة، يتماشى هذا النظام مع رؤيته لـ"الصين" الجديدة، "ولو الحروف بتاعتنا هتقف قصاد دا، يبقى نلغيها أحسن! احنا عندنا أحلام ورؤية." مشروع استبدال أو تحديث نظام الكتابة الصينية، | Statement | Iraqi | 227 |
لم يكن سهل، وكان فيه خناقات كتير ونظريات كتير، وكلها بتدور حوالين نفس الحاجات، "عايزين نوحّد الكلام اللي بيتكتب والكلام اللي بيتنطق بالصيني، ونستخدم رموز صوتية للنطق، عشان نسهّل تعلُّم القراءة والكتابة، ونبسّط شكل الحروف المعقدة دي." ودا، لأنه لازم يحصل تحت إشراف الدولة، اتأسست جمعية إصلاح الحروف الصينية، يعني، | Statement | Khaleeji | 224 |
يا عزيزي، لو كلمة حكّت منها ولّا حاجة، تردها. الجمعية دي استقبلت أكتر من 600 مُقترَح، شوية عايزين يغيّروا عدد الخطوط، وشوية، عايزين يتحولوا لأبجدية لاتينية أصلًا، وخناقة بقى، وكل واحد بيشتم التاني بلُغة هو مش فاهمها، فالموضوع عمّال يكبر! فضِل الموضوع بهذا الحال، لحد ما طلبت الجمعية من واحد | Statement | Masri | 213 |
اسمه "جو" إنه ينضملها. "أكيد دا يا الأستاذ بتاعهم!" الحقيقة، يا عزيزي، إن عمك "جو" دا رجُل اقتصاد. "دا إيه يا ، بيوفّر في الحروف؟!" لأ، يا عزيزي، اقتصادي، يعني بتاع Economics، - ومش دي بس، ما كانش أصلًا في "الصين". - "إيه؟!" كان في "أمريكا"، بيشتغل Banker في "وول | Question | Khaleeji | 186 |
ستريت". "هو احنا جايين نهزر يا ولّا إيه؟! الله!" "جو" كان بيعرف يتكلم إنجليزي كويس، ودي نقطة مهمة جدًا، لأنه لمّا رجع لـ"الصين" بعد الحرب، وانضم للجمعية، الراجل دا ساعد الصينيين إن هما يطوروا نظام الـPinyin، دا آخر Update للحروف الصينية، واللي أُعلن عنه في الدورة الأولى لاجتماعات مجلس الشعب | Question | Iraqi | 212 |
الصيني سنة 1958، واتقدّم للمدارس لتحسين معدّلات القراءة والكتابة. الـPinyin دا نظام كتابة للصيني بس بالحروف اللاتينية. خلّيني أشرحلك، يا عزيزي. تخيل، يا عزيزي، لو أنا عايز حد عربي، ما يعرفش إنجليزي، يقول كلمة Dog، بما إنه ما يعرفش الإنجليزي، لمّا بيشوف الكلمة بالحروف الإنجليزي، دي بالنسباله طلاسم، ما فيش | Statement | Khaleeji | 224 |
أي حاجة في دماغه، لكن لو كتبتها بحروف عربية، "دُج"، دال وجيم، دي حروف بيفهمها وممكن يقراها، بس مش ضروري، يطلّع الصوت الصح، فممكن نزوّد حاجة بسيطة في الحروف، زي حركات التشكيل مثلًا، عشان نقرّب للصوت الإنجليزي، فتبقى "دُجْ"، الدال عليها ضَمّة، والجيم عليها سكون. وممكن برضه، نعمل العكس، تكتب | Statement | Masri | 223 |
الترجمة الحرفية للعربي بس بحروف إنجليزي، بيسموها Transliteration، | Statement | Khaleeji | 42 |
زي مثلًا، أشهر جُملة "فرانكو"، دي مش بتطلّع الصوت بتاع "انتي عاملة إيه؟" حرف العين مثلًا، ما لهوش مثيل في الإنجليزي، ولذلك، ظهرت حاجة زي الأرقام في الـ"فرانكو"، الـ3 فيه شبه من حرف الـ"ع"، فتبقى الجُملة، "Enty، بالـ3، 3amla Eh". أنا بقى بأحكيلك كل دا ليه؟ العربي والإنجليزي لغات Phonetic، | Question | Masri | 214 |
الحروف لوحدها تقدر تطلّع أصوات، الـPinyin نظام بيحاول يخلّي الكلام الصيني له أصوات، عن طريق الحروف اللاتينية، نظام الـPinyin دا مبني أساسًا على كُتُب قديمة كتبها مبشّرين أوروبيين، ناس زي "ماتيو ريتشي" و"ميشيل روجييري"، اللي وصلوا "الصين" سنة 1583، وألّفوا أول قاموس صيني / برتغالي، دا يُعتبر أول محاولة لفهم | Statement | Iraqi | 220 |
اللغة الصينية عن طريق لُغة أوروبية. الشباب دي اخترعت في القاموس دا نظام لكتابة الصيني بالأبجدية اللاتينية، زي ما بتكتب العربي بالـ"فرانكو"، النظام دا تطور على مدار السنين، عن طريق ناس، زي الديبلوماسي الإنجليزي "توماس ويد"، وأستاذ اللغة الصينية في "كامبريدج" "هربرت جايلز"، اللي اعتمدوا على نظام متطور أكتر لكتابة | Statement | Iraqi | 221 |
الصيني بالإنجليزي، مثلًا، فاكر كلمة "نهر" اللي اتكلمنا عنها في أول الحلقة؟ ممكن تتكتب بحروف لاتينية بالشكل دا، فتعرف تنطقها "جيانج". لاحظ الشَّرطة اللي فوق حرف الـA، دي زي علامات التشكيل، بس في الإنجليزي، بيسموها Diacritical Marks، عشان تظبّط الـTone بتاع حرف الـA وتنطقه صح، تبقى "جيانج". بس الموضوع ممكن | Question | Masri | 219 |
يبقى أصعب شوية، لو معاك كلمة معقربة بالصيني، زي مثلًا، كلمة Ma، أو "مَه"، أو "ما"، أو "مآ"! فيه، يا عزيزي، 4 كلمات في الصيني، ممكن يتكتبوا أو يتنطقوا بالـM والـA، Mā يعني أُم، Má يعني حشيش، Mǎ يعني حصان، وMà، يعني عِتاب. فاكر، يا عزيزي، في "فول العظيم"، لمّا | Statement | Masri | 202 |
"محمد هنيدي" راح للأم، وقامت "لي" قالتله، "قولّها Mā." فقام قالّها، "Ma"، قامت ضربته، دا، غالبًا، عشان هو قال حاجة من الحاجات دي، قالّها يا إما "حشيش" يا إما "حصان" يا إما "عتاب"، فالست Got Offended يعني! "ما"، اللي هي Ma لوحدها، ما لهاش معنى واضح، لأن اللغة الصينية لغة | Statement | Khaleeji | 190 |
Tonal، يعني "لغة نغمية"، الـTone بتاع الكلام يغيّر المعنى خالص، عشان كدا، نظام زي الـPinyin كان نظام ثوري، لأنه، لأول مرة، بيخلّي النطق الصيني ليس له علاقة بالحروف نفسها. انت هنا بتربط الكلام المكتوب بالأصوات الصح، عن طريق كوبري وهو الحروف اللاتينية، فدلوقتي، انت كواحد بيتعلم، هتركّز على أصوات اللغة | Statement | Masri | 212 |
الأول، من غير بقى القلق بتاع الـ70 ألف حرف، انت بتقرا حروف إنجليزي عادي، بتعرف تقول صيني، ولمّا تبقى كويس في الأصوات بنظام الـPinyin، ممكن بقى تتعلم الحروف تدريجيًا. وبالفعل، بعد إدخال الـPinyin في القواميس، وكُتُب تعلم اللغة والمدارس، الأطفال بقوا يتعلموا القراءة والكتابة في سن أصغر، ودا زوّد معدّلات | Statement | Masri | 217 |
القراءة والكتابة في "الصين"، وعمل ثورة حقيقية في نظام التعليم الصيني. في نفس الوقت، اللي "الصين" فيه انفتحت على العالم، العالم هو كمان انفتح قُدّام "الصين". أحب أقول لـ"مستر "، قسم الائتمان خسرك، ولكن تعليم بلدك كسبك. واحد يقولّي، "يا ، أكيد دلوقتي انت جاي تنهي الحلقة، وتقولّنا نشوف الحلقات | Statement | Masri | 209 |
اللي فاتت والحاجات دي كلها، صح؟ والمزيكا تشتغل والتتر، هه؟" لأ، يا عزيزي. الحقيقة، إن "الصين" كانت ماشية كويس أوي، بس حصل اختراع كدا، اسمه اختراع الكمبيوتر، والكمبيوتر دا، جه معاه حاجة اسمها الـ"كيبورد"، أو Actually قبلها، الآلة الكاتبة. خلّيني أقولّك، يا عزيزي، إن لسة فيه تحدي أخير لـ"الصين" بسبب | Question | Masri | 225 |
الحروف. بعد الحرب العالمية التانية، في الوقت اللي العالم دخل فيه على ثورة تكنولوجية جديدة بسبب الكمبيوتر، "الصين" كانت لسة واقفة مكانها. "إيه يا جماعة؟! مش حلّينا أزمة الحروف؟! مستنيين إيه؟!" الحمد لله، حلّينا مشكلة الحروف، بس الصيني بيتكتب بـ70 ألف حرف، والـ"كيبورد"، كما هو واضح يعني، ما أظنش هياخد | Question | Khaleeji | 221 |
العدد دا! "طب إيه المشكلة يا ؟ مش هما دلوقتي بقوا يكتبوا الصيني بالحروف الإنجليزية؟ يكتبوا بالـPinyin على الكمبيوتر، والكمبيوتر يترجمه للحروف الصيني. دا هيبقى أكيد أحسن من إننا نأجّر ، نعملها !" انت متخيل 70 ألف؟! تخيل، يا عزيزي، تبقى انت واقف عند حرف، ومحتاج توصل لحرف تاني في | Question | Iraqi | 209 |
الأبجدية، فتركب مواصلات، وقطورات، وتقطع تذكرة طيران، عشان تقول "تمام"! في الوقت دا، مبدئيًا، تخزين الحروف الصينية على جهاز كمبيوتر كان شيء صعب، كل حرف تقريبًا هيحتاج مساحة تُقدّر بـ256 بت، | Statement | Khaleeji | 144 |
كلّه يقف مكانه! كلّه يقف مكانه! | Statement | Masri | 24 |
يلّا يا ابني، بسرعة! الخزنة ما عادش فيها ولا جنيه. | Statement | Khaleeji | 36 |
يلّا بينا نتحرك. إيه يا أسطى، مالك يا أسطى؟! معلش! جالي دور برد، وانت عارفني، ما ليش في الدوا. بس الحمد لله، خلاص، حطّيت "جُرنال" في صدري. طب ركّز معايا، الرهينة دي آخر أمل لينا إننا نهرب. أرجوكم، ما تموتونيش، أنا راجل غلبان! | Question | Masri | 173 |
ما تقلقش! أنا مظبّط خطة الخروج. | Statement | Khaleeji | 24 |
هتعمل إيه؟! هتعمل إيه يا مجنون؟! يا نهار أبيض! يا لهوي يا جدعان! الحمد لله! كنت اشرب لمون يا أسطى! اشرب لمون! | Question | Masri | 87 |
اشرب لمون! أعزائي المشاهدين، السلام عليكم ورحمة الله وبركاته، أهلًا بكم في حلقة جديدة، من برنامج "الدحّيح"! في ساعة عصاري في يوليو سنة 1924، في "البيت الأبيض"، وما أدراك ما ساعة العصاري بقى، في يوليو 1924 في "البيت الأبيض"! قبل كام يوم من الاحتفال بذكرى "يوم الاستقلال"، شابّين صغيرين كانوا | Statement | Khaleeji | 203 |
بيلعبوا تنس، ولاد الرئيس الأمريكي "كالفين كوليدج"، وفجأة، بدأ أصغرهم، "كالفين كوليدج جونيور"، يتألم بسبب فسفوسة صغيرة جدًا في صباع رِجله، غالبًا سببها إنه لبس جزمة التنس من غير شراب. ولكن، يا عزيزي، الواد "كالفين جونيور" دا، كان حظه أسوأ من أي توقعات، خلال ساعات، الواد بدأ يسخن، وحالته تدهورت | Statement | Levantine | 218 |
بسرعة، وخلال 3 أيام، مات. وبالرغم من إن الأطباء وفّروله أحدث ما قدّمه الطب وقتها، ولكن هذه الفسفوسة أُصيبت بالعدوى، والعدوى قتلته. عزيزي المشاهد الجميل، أهلًا بيك في عصر ما قبل المضادات الحيوية، عصر ممكن يموت فيه ابن الرئيس الأمريكي شخصيًا، بسبب فسفوسة جتله وهو بيلعب تنس آمن مطمئن، لمجرد | Statement | Khaleeji | 218 |
إنها اتلوثت بالبكتيريا. سبب العدوى اللي مات بيها ابن الرئيس الأمريكي، كانت بكتيريا اسمها Staphylococcus Aureus، "دا يا ؟!" البكتيريا دي، يا عزيزي، شائعة جدًا، بتعيش عادةً على جلدنا أو في المناخير، والمفروض إن في العادي نادرًا ما بتسبب مشاكل، أما لو دخلت الجسم نفسه عن طريق جرح مثلًا، ممكن | Question | Khaleeji | 208 |
تسبّب أنواع مختلفة من العدوى، ممكن تأدي لحالة وفاة، زي الحالة اللي لسة قايلّك عليها، البكتيريا دخلت عن طريق الفسفوسة وبدأت تدمر في خلايا الجسم. أي بكتيريا بتعمل دا بتعمله عن طريق إفراز سموم معيّنة، أو بمجرد إنها تتكاثر بمعدّلات كبيرة. يعني البلدي كدا، يا تقتل، يا تتجوز، وتجيب ناس | Statement | Masri | 214 |
تقتل! تفضل البكتيريا تتكاثر لدرجة الضغط على الأنسجة والخلايا، لحد ما حرفيًا تخنقها، طبعًا وارد الوفاة تكون نتيجة الآثار الجانبية للدوا نفسه، تذكر، يا عزيزي، إن خيارات العلاج وقتها كانت محدودة جدًا، تلاقي حبّايتين بيعملوا كل حاجة، مخاطرها كانت شيء لازم أي دكتور يحُطّه في الحسبان. كمان، في حالات العدوى | Statement | Khaleeji | 227 |
الشديدة جدًا، ممكن الجهاز المناعي نفسه يتجنن، فيبدأ يفرز مواد كيميائية معيّنة، بدل ما تقضي على البكتيريا، تسبّب التهابات في أماكن مختلفة من الجسم، مهو ماسك رشّاش وبيلوّش! | Statement | Khaleeji | 124 |
أو اللي الدكاترة بيقولوا عليها... خُد بالك، يا عزيزي، انت جايلي في منطقتي العلمية، فأنا هأعرّضلك، تقوم انت شايط! أنا "بيولوجي"، ودا تخصصي. في المرحلة دي، المريض بتكون أعراضه مبهمة، أعراض مش مفهومة، ممكن درجة حرارته ترتفع، أو تنخفض، وارد، ممكن يزيد معدّل ضربات القلب، معدّل التنفس، لكن الناس اللي | Statement | Masri | 219 |
حواليك، كل اللي هييجي في بالهم، إن "لأ، العادي بتاع أي عدوى." عشان بعدها، تبدأ المرحلة التانية، بعد الأعراض الغريبة، بيحصل عُطل حاد في أجهزة الجسم، يقِلّ مثلًا إنتاج الكِلية للبول، وتقِلّ قدرة الرئة على التنفس، وقُدرة القلب على ضخ الدم، والعَرَض الأكثر شيوعًا هو تشوُّش الحالة الذهنية للمريض، اللي | Statement | Khaleeji | 215 |
طبعًا كتير من الأهالي بيطنشوه، خصوصًا، لو المريض كبير في السن، يقولّك، "دا بيخرّف!" وفي النهاية، بنوصل لأسوأ مراحل تسمم الدم، وهي الصدمة، ضغط الدم بيقل لدرجة إن ما بيبقاش فيه دم كفاية لأجهزة الجسم عشان تشتغل، دي مرحلة من الـSepsis أو "تسمم الدم"، فرص الموت منها، في وقتنا دا، | Statement | Khaleeji | 200 |
63%، انت بتتكلم في حاجة خطر! ما بالك بقى فرص النجاة منها كانت عاملة ازاي في أوائل القرن الـ20! عشان كدا، كان موت ابن الرئيس حدث غير استثنائي، شيء عادي وطبيعي ووارد إنه يحصل، في زمن كان متوسط عمر الإنسان 47 سنة، وكانت تلت الوفيات في "أمريكا" ناتجة عن أمراض | Statement | Masri | 183 |
مُعدِية، وأغلبها كان بسبب الدرن والنزلات المعوية والالتهاب الرئوي، 1 من كل 10 مواليد كان بيموت قبل ما يكمّل سنة، ومن كل 1000 ولادة، كانت بتموت من 6 لـ9 أمهات بسبب عدوى بعد الولادة. بلد زي "أستراليا"، سنة 1900 مثلًا، يا عزيزي، كانت الـ4 أسباب الرئيسية للوفاة فيها كانت الدرن | Statement | Khaleeji | 198 |
والالتهاب الرئوي والتيفويد، ومعاهم كدا الجرايم والعنف! "فين حوادث السيارات يا ؟ هه؟" عزيزي، احنا سنة 1900، لسة "غبّور" ما كانش موجود! ولا "غندور" ولا بتاع "أبو غالي" ولا... لسة، التوكيلات دي ما كانتش. العالم، وقتها، كان عالم تاني خالص. بس برغم إن كل دا يبدو مش زمان أوي بالنسبالنا، | Question | Masri | 201 |
إلا إنه كان مختلف جدًا عن الواقع، العالم دا كان فيه الـVillain قادر، الشرير كان إيده طايلة، والكل في انتظار بطل، Superhero يغيّر كل شيء. في أفلام كتير بتكون الصُدفة سبب ظهور هذا الـSuperhero، عضة العنكبوت اللي حوّلت "بيتر باركر" لـ"سبايدرمان"، صاعقة تضرب "باري ألين"، اللي هو "فلاش"، دكتور "بيرم" | Statement | Khaleeji | 204 |
يخبط "عصفور"، يطلع "الرجل العنّاب"، أهو كُلّه! وبطلنا الخارق في هذه القصة ليس استثناء خالص، والصُدفة كذلك كانت بداية لقصته، بعد 4 سنين بس من موت "كالفين جونيور"، ابن الرئيس الأمريكي، سنة 1928، وما أدراك ما 1928، ساعة العصاري بالأخص! لاحظ "ألكسندر فليمينج" إنه نسي العينات بتاعته من غير غطا | Statement | Khaleeji | 215 |
لحد ما عفّنت، زي رغيف عيش نسيته على الترابيزة يومين تلاتة كدا في الصيف. "ياه! دا أنا كنت فاكره زعتر يا !" "ألكسندر فليمينج" لمّا جه بص على العينات بتاعته البايظة، قال، "يوه! دا أنا هأرميها بقى!" لاحظ إن العفن دمر كل البكتيريا اللي في العينات دي، قالّك، "ثانية واحدة | Statement | Masri | 194 |
كدا!" فقام راح استخلص المادة اللي تسببت في دا، وقالّك، "هي دي! العفن اللي بيقتل البكتيريا يقدر يقتل البكتيريا اللي بتصيبنا." بتترجم معايا ولّا إيه يا عزيزي؟ "فبالتالي، محتاج أبقى معفن عشان أنتصر على الأمراض! ، إخراج !" هو الصراحة، يا عزيزي، ما قالش كدا، بس بأهزر! "بجد يا ؟! | Question | Khaleeji | 202 |
افتكرتك بتتكلم بجد!" "ألكسندر فليمينج" سمّى هذه المادة السحرية بالـPenicillin، البنسيلين، نسبةً إلى البنسيليوم الفطر اللي سبّب هذا العفن العظيم. الحقيقة، ما توقعتش التقدير دا كله، بس شكرًا! "فليمينج" اكتشف كمان إن المادة دي بتقتل أنواع كتير من البكتيريا، زي بكتيريا الالتهاب السحائي والدفتيريا، | Statement | Khaleeji | 212 |
وسنة 1929، نشر أبحاثه في مجلة... وكان وقتها شايف إن الاستخدام الأهم للـPenicillin مش قتل البكتيريا، بل عزل أنواع معيّنة منها في المعمل، حسب حساسيتها للـPenicillin. يعني، البكتيريا الحساسة للـPenicillin تموت، وتفضل البكتيريا اللي مش حساسة ليه. ولكن في سنة 1939، بدأ "هوارد فلوري" و"إرنست تشاين" في جامعة "أكسفورد"، أبحاثه... | Statement | Masri | 222 |
عن الـPenicillin واستخدامه في علاج الجنود، اللي هما أحوج ناس لحاجة زي كدا، الناس دي طول النهار تتصاب، ويتعِدوا فيموتوا، جرحى كتير في الحرب العالمية التانية كانوا محتاجين هذا الاختراع. وبالفعل، نجح الاتنين في ابتكار طريقة أفضل لاستخلاص الـPenicillin، أدّت في النهاية لطرحه في السوق كأول مضاد حيوي حديث. وفي | Statement | Masri | 203 |
مارس 1942، وما أدراك ما 1942! شهد هذا الشهر أول حالة تخف بسبب البنسيلين، كانت شابة اسمها "آن ميلر"، "آن" كانت مصابة بتسمم الدم، بعد تعرُّضها لإجهاض، وكانت على وشك إنها تموت، الدكاترة كانوا خلاص جرّبوا كل حاجة ممكنة، أدوية وجراحة ونقل دم، كل دا من غير أي فايدة، لكن | Statement | Khaleeji | 195 |
"آن" كانت عندها واسطة. "مين يا ؟ مدير المنطقة التعليمية؟!" لأ، يا عزيزي، كان شخص أقل أهمية شوية! دا كان الدكتور صديق "هوارد فلوري" شخصيًا، صاحب محاولات استخلاص الـPenicillin، وقتها "فلوري" عمل اعتبار للصداقة، وتكرّم وتعطّف في لفتة كريمة وسخية جدًا على صديقه، بما يعادل معلقة واحدة كبيرة من الـPenicillin. | Question | Iraqi | 213 |
Subsets and Splits
No community queries yet
The top public SQL queries from the community will appear here once available.